**S Z E R Z Ő D É S**

**szociális célú brikett vásárlása, szállítása tárgyában**

amely létrejött egyrészről **Bátaszék Város Önkormányzata** (székhelye: 7140 Bátaszék, Szabadság u. 4., adószám: 15414076-2-17, bankszámlaszám: OTP Bank Nyrt. 11746005-15414076, képviseletében: dr. Bozsolik Róbert polgármester), mint Megrendelő (a továbbiakban Megrendelő),

másrészről a **„LEGNO 2000” Kereskedelmi és Szolgáltató Betéti Társaság** (székhely: 7121 Szálka, Táncsics u. 39., adószám: 20645043-2-17, cégjegyzékszám: 17-06-004548, bankszámlaszám: OTP 11746005-20132699, képviseletében: Szabó Attila ügyvezető), mint Vállalkozó (a továbbiakban Vállalkozó),

Együttesen: Felek (a továbbiakban: **Felek**) között, az alábbiak szerint:

**Előzmény:**

Megrendelő Bátaszék Város Önkormányzata Képviselő Testületének a szociális igazgatás és szociális ellátások helyi igazgatásáról szóló 2/2015. (II. 27.) önkormányzati rendelet 26/A. §-a alapján szociális tűzifa juttatásként természetbeni ellátást nyújthat a város közigazgatási területén lévő lakás tulajdonosának, bérlőjének vagy albérlőjének a lakás téli fűtéséhez. Megrendelő a brikett beszerzésére több vállalkozótól is ajánlatot kért - annak több címre történő kiszállításával együtt –, melyek közül a „LEGNO 2000” Bt ajánlata bizonyult legkedvezőbbnek. A szociális tűzifa, brikett juttatásra való jogosultságról a Szociális Bizottság dönt.

1. Felek megállapodnak abban, hogy Vállalkozó elad Megrendelőnek 144 zsák brikettet, a Megrendelő által megadott, a Szociális Bizottság által meghatározott jogosultak címeire (címenként 24 zsák mennyiségben).
2. Vállalkozó vállalja a brikett leszállítását legkésőbb 2017. november 15. napjáig.
3. Felek az 1. pontban körülírt 144 zsák brikett vételárát – helyszínre szállítással együtt – 104.692,90 Ft + áfa, összesen: 132.960,- Ft-ban, azaz Egyszázharminckettőezer-kilencszázhatvan forintban határozzák meg.

Megrendelő a brikett ellenértékét a teljes mennyiség kiszállítását (utolsó címre juttatását) követően, Vállalkozó által kiállított számla alapján, a számla kézhezvételét követő 8 napon belül megfizeti a Vállalkozónak, átutalással.

1. Vállalkozó kijelenti, hogy a Szekszárdi Törvényszék Cégbírósága előtt bejegyzett, működő gazdasági társaság, ellene csőd-, felszámolási-, illetve végelszámolási eljárás nincs folyamatban.
2. Szerződő felek kölcsönösen törekednek arra, hogy a vitás kérdéseiket elsősorban peren kívül rendezzék.
3. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény vonatkozó szabályai irányadók.

Jelen szerződést a felek, annak elolvasása és együttes értelmezése után, mint akaratukkal mindenben megegyezőt, jóváhagyólag írták alá.

Bátaszék, 2017.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Dr. Bozsolik Róbert Szabó Attila**

 polgármester ügyvezető

 Bátaszék Város Önkormányzata „LEGNO 2000” Bt

 7140 Bátaszék, Szabadság u. 4. 7121 Szálka, Táncsics u. 39.

 **Megrendelő Vállalkozó**

2

Jogilag ellenjegyzem:

**Kondriczné dr. Varga Erzsébet**

jegyző

Pénzügyileg ellenjegyzem:

**Mórocz Zsoltán**

pénzügyi irodavezető